Държавен вестник, бр. 66, 2007 г., стр. 33

Б Р О Й  66
Д Ъ Р Ж А В Е Н   В Е С Т Н И К
С Т Р .  33
61
Техническото наименование, което ще допълва съответното превозно наименование
на товара, трябва да бъде общоприетото наименование по ISO   (виж също ISO 1750:1981
“Пестициди и други агро-химикали—общи наименования”, с измененията и допълне-
нията), други наименования, изброени в изданието на WHO*  “Препоръчителна кла-
сификация на пeстициди по опасност и упътване за класификация”, или наименова-
нието на активното вещество (виж също 3.1.2.8.1 и 3.1.2.8.1.1).
62
Това вещество не е обект на разпоредбите на ADR, когато съдържа не повече от 4 %
натриев хидроксид.
65
Водни разтвори на водороден пероксид* * с по-малко от 8 % водороден пероксид не са
обект на разпоредбите на ADR.
103
Превозът на амониеви нитрити и на смеси на неорганични нитрити с амониева сол
е забранен.
105
Нитроцелулозата, отговаряща на описанията на UN № 2556 или 2557, може да бъде
квалифицирана в Клас 4.1.
113
Превозването на химически неустойчиви смеси е забранено.
119
Хладилната техника включва машини или други съоръжения, които са били конст-
руирани със специалното предназначение за съхранение на храни или други артикули
при ниски температури във вътрешното отделение, както и климатични инсталации.
Хладилната техника не е обект на разпоредбите на ADR,  ако съдържа по-малко от
12 kg газ от клас 2, групи А и О, в съответствие с глава 2.2.2.1.3 или ако съдържа по-
малко от 12 l амонячен разтвор (UN № 2672).
122
Допълнителните опасности, контролната и аварийната температура, ако има такива,
както и UN номерата (родовото наименование) за всеки един от досега определените
формули на органични пероксиди са дадени в глава 2.2.52.4.
127
Може да бъде използван друг инертен материал или смес от инертни материали, при
условие че този инертен материал притежава идентични свойства, забавящи реаги-
ращата способност.
131
Флегматизиращото вещество*  трябва да бъде значително по-малко чувствително от
сухия PETN* *.
135
Дихидратната натриева сол на дихлоризоцианистата киселина не е обект на разпо-
редбите на ADR.
138
р-Бромбензил цианид не е обект на разпоредбите на ADR.
141
Продукти, които са претърпяли значителна термична обработка, така че  да не пред-
ставляват опасност по време на превоза, не са обект на разпоредбите на ADR.
142
Извлечен с разтворител хранителен продукт от соеви зърна, съдържащ не повече от
1.5 % мазнина и 11 % влага,  който е в голяма степен без запалим разтворител, не е
обект на разпоредбите на ADR.
144
Воден разтвор, съдържащ не повече от 24 % (обемни) алкохол, не е обект на разпо-
редбите на ADR.
145
Спиртните напитки от III опаковъчна група, които се превозват в съдове от 250 l или
по-малко, не са обект на разпоредбите на ADR.
152
Класификацията на това вещество ще се променя в зависимост от размера на части-
ците и от опаковката, но границите не са експериментално определени. Съответната
класификация трябва да  бъде направена съгласно 2.2.1.
153
Това наименование се прилага само ако на базата на изпитания е доказано, че вещес-
твата в контакт с вода са незапалими и не показват тенденция към самозапалване и
че сместа от отделящите се газове  не е запалима.
162
Смесите с точка на възпламеняване не повече от 61 °С трябва да носят знак за опас-
ност (етикет) № 3.
163
Вещество, което има собствено наименование в таблица А от глава 3.2, не може  да
бъде превозвано под това наименование. Веществата, превозвани под това наимено-
вание, могат да съдържат 20 % или по-малко нитроцелулоза, при условие че нитро-
целулозата съдържа  не повече от 12,6 % азот (суха маса).
168
Азбест, който е абсорбиран или фиксиран с естествено или изкуствено свързващо
вещество (като напр. цимент, пластмаса, асфалт, смола или минерална руда), така че
да не се получава отделяне на опасни количества азбестови влакна за вдишване по
време на превоз, не е обект на разпоредбите на ADR. Произведените изделия, съдър-
жащи азбест и неотговарящи на това условие, въпреки всичко не са обект на разпо-
редбите на ADR тогава, когато са опаковани така, че да не се получава отделяне на
опасни  количества азбестови влакна за вдишване по време на превоз.
 * WHO—Световна здравна организация.
 ** На български такъв разтвор е по-популярен като водороден прекис или кислородна вода (Бел. ред.).
 * Вещество, което забавя реагиращата способност на друго вещество (Бел. ред.).
 ** PETN - взривното вещество UN № 0150 Пентаеритрит тетранитрат, 1.1D, 4° (Бел. ред.).